ZAPISNIK
26. sjednice Vijeća Mjesnog odbora Kupinečki Kraljevec - centar, 
održane u srijedu, 28. lipnja 2023., 
 u objektu Mjesne samouprave Kupinečki Kraljevec centar, Kraljevečka cesta 73,
  s početkom u 19,30 sati
Nazočni članovi Vijeća: Mladen Mlinarić, Kristijan Jakolić, Ivan Krešić, Dubravka Milača i Marko Samaržija. 
Predsjedava: Mladen Mlinarić, predsjednik Vijeća. 
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 26. sjednicu Vijeća. Predlaže da se prije utvrđivanja dnevnog reda usvoji zapisnik 25. sjednice. 
Bez rasprave, jednoglasno (5 “za”), Vijeće prihvaća tekst zapisnika 25. sjednice. 
Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Budući da nema prijedloga za izmjenu i dopunu dnevnog reda, daje na glasovanje predloženi dnevni red.
Vijeće je jednoglasno (5 “za”) usvojilo 
dnevni red
1. Izvještaj o realizaciji akcija iz Plana komunalnih aktivnosti Gradske četvrti Brezovica u 
    2023., Mjesnog odbora Kupinečki Kraljevec - centar
2. Zahtjev za korištenje prostora Anamarija Burnagj Karapanda
3. Spomenici na području Mjesnog odbora Kupinečki Kraljevec – centar
4. Obavijesti, pitanja i prijedlozi

Ad 1)   Izvješće  o  realizaciji akcija iz  Plana komunalnih aktivnosti Gradske četvrti 
            Brezovica u 2023., Mjesnog odbora Kupinečki Kraljevec - centar

      Predsjednik Vijeća, Mladen Mlinarić informira članove Vijeća o realizaciji akcija iz Plana komunalnih aktivnosti Gradske četvrti Brezovica u 2023. na području Mjesnog odbora Kupinečki Kraljevec – centar:
- Ulica Vlašići – zacjevljenje kanala oborinske odvodnje: 26. svibnja 2023. zaprimljena je narudžbenica br.  2023-1545. Izvođač radova HIDRO GRAD d.o.o. izvršiti će sanaciju pokosa u Vlašićima, od  kućnog broj 8 prema raskrižju sa ulicom Potočka cesta.
- Potočka ucesta, - izgradnja nogostupa:  proveden je javni natječaj, izabran je izvođač te se očekuje izdavanje narudžbenice za izvođenje radova.
- Štrpet odvojak prema kućnom broju 27, izgradnja vodoopskrbnog cjevovoda, u duljini od 125 metara: radovi su dovršeni. (izvođač Temporium gradnja d.o.o.)
- Uređenje okoliša javnog zdenca Pandaki ugovoreno je sa Zagrebačkim holdingom d.o.o. Podružnicom Zrinjevac                                                      
Ad 2)  Zahtjev za korištenje prostora Anamarija Burnagj Karapanda
      Predsjednik Vijeća, Mladen Mlinarić upoznaje članove Vijeća sa zahtjevom za jednokratno korištenje prostora mjesne  samouprave te otvara raspravu.
Nakon kraće rasprave, predsjednik Vijeća utvrđuje Prijedlog zaključka te ga daje na glasovanje.
Vijeće je jednoglasno (5 „za“) donijelo

Z A K LJ U Č A K 
o jednokratnom korištenju prostora mjesne samouprave Kupinečki Kraljevec – centar

1. Anamariji Burnagj Karapanđa, Hudobička III. odvojak 8, 10257 Brezovica, odobrava se jednokratno korištenje MO Kupinečki Kraljevec - centar, dana 29. srpnja 2023. od 18:00 do 00:00 sati. 

2. Prostor iz točke 1. ovog zaključka, koristit će Anamarija Burnagj Karapanđa, Hudobička III. odvojak 8, 10257 Brezovica, uz plaćanje naknade. 

3. Anamarija Burnags Karapanđa, Hudobička III. odvojak 8, 10257 Brezovica, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.
Ad 3)  Spomenici na području Mjesnog odbora Kupinečki Kraljevec – centar
      Predsjednik Vijeća, Mladen Mlinarić obavijestio je članove Vijeća da će izvršiti potrebne radnje glede evidentiranja i dopune baze novim podatcima o spomenicima na području Mjesnog odbora Kupinečki Kraljevec – centar.
Ad 4)  Obavijesti, pitanja i prijedlozi
       Predsjednik, Mladen Mlinarić informira članove Vijeća da će  15. srpnja 2023. biti obilježena 30. godišnjica pogibije sumještanina Bojnika  Borisa Radičević te sve članove Vijeća  poziva da budu  nazočni svečanosti.                                                                                                                                                        Obavještava članove Vijeća da je u kontaktu sa predstavnicima Zagrebačkih cesta vezano uz konačnu realizaciju svih dogovorenih  radova u ulici Milače, čišćenje i iskop jarka oborinske odvodnje uz kolnik s istočne strane  prometnice, košnju trave uz prometnice te uređenje slivnih kanala duž  svih prometnica u Mjesnom odboru, a posebno šumskih dijelova gdje  je potrebno skratiti granje koje visi nad  prometnicama.    
Član Vijeća,  Ivan Krešić upozorava na veliki broj udarnih rupa na Kraljevečkoj cesti  koje je nužno kvalitetno sanirati.
Predsjednik, Mladen Mlinarić obavještava članove Vijeća  da je  06. lipnja  2023. godine pisao „Osvrt na protekle dvije godine“  prema Gradonačelniku Grada Zagreba, gospodinu Tomislavu Tomaševiću, njegovim zamjenicima, gospođi Dolenec i gospodinu Korlaetu, predsjedniku Gradske skupštine, gospodinu Klisoviću njegovim zamjenicima gospođi Kekin, gospodi Celakoski, Herman i  Peternel te prema pročelnicima  gradskih ureda:  Gradskog ureda za mjesnu samoupravu, civilnu zaštitu i sigurnost gospodinu  Andri Pavuna, Gradskog ureda za obnovu, izgradnju, prostorno uređenje, graditeljstvo, komunalne poslove i promet, gospodinu Stanku Kordić, Gradskog ureda za obrazovanje, sport i mlade, gospodinu Luki Juroš, prema predsjedniku Gradske četvrti Brezovica, gospodinu Tomislavu Cavrić te prema članovima Vijeća Gradske četvrti Brezovica.
Također  informira članove Vijeća  da se u „Osvrtu“ u ime svih žitelja Kupinečkog Kraljevca dotakao prioritetnih akcija za koje Vijeće Mjesnog odbora ima planove, glavne projekte  koji su vrlo važni za žitelje Kupinečkog  Kraljevca i  šire;                                                                                                                    Infrastrukturno  - rekonstrukcija prometnica, izgradnja vodovodne mreže u svaki zaseok - odvojak - ogranak,izgradnja, nastavak izgradnje  kanalizacijske mreže, održavanje istih i postojećih  odgojno-obrazovnih institucija -  izgradnja  dječjeg vrtića s popratnim sadržajima,                                     
Proširenje mjesnog - Gradskog  groblja Kupinečki Kraljevec, izgradnja športsko-rekreacijkog centra i dovršetak započete katastarske izmjere, dijela katastarske općine Kupinečki Kraljevec 
Potpredsjednik Vijeća Mjesnog odbora,  Kristijan Jakolić upozorava da je vrijeme da se obnovi  polomljeno staklo na reklamnom prostoru autobusne nadstrešnice autobusnog stajališta kod objekta mjesne samouprave te je ponovio pitanje vezano uz postavljanje prometnog ogledala na križanju ulice Leskovci s Kraljevečkom cestom.      

Ad 4)  Obavijesti, pitanja i prijedlozi
      Predsjednik, Mladen Mlinarić obavijestio je  članove Vijeća da je imao dva, tri poziva od strane zabrinutih žitelja zaselka  Harabajsi. Upiti su bili  vezani uz ulicu Harabajsi koja bi navodno, trebala postati jednosmjerna ulica. Napominje da članovi Vijeća znaju da  Vijeće Mjesnog odbora Kupinečki Kraljevec - centar  nikada nije tražilo, niti primilo bilo kakovu zamolbu, informaciju  o tome,  niti od nadležnog ureda, niti od Vijeća Gradske četvrti te da se nikada nije razgovaralo, ni raspravljao na temu  jednosmjernih ulica na području Mjesnog odbora Kupinečki Kraljevec – centar pa tako niti ulice Harabajsi.
Konstatirano je da ima puno dezinformacija ne samo na temu ulice Harabajsi, već za puno drugih tema koje su vezane uz aktivnosti i rad Vijeća Mjesnog odbora Kupinečki Kraljevec – centar.
Obzirom da se nitko više ne javlja za riječ, predsjednik Vijeća zaključuje 26. sjednicu. 
Dovršeno u 20:50 sati. 
Zapisnik izradila:
    Lidija Špišić



KLASA: 024-08/23-003/855
URBROJ: 251-13-11-8/005-23-2
Kupinečki Kraljevec, 28. lipnja 2023. 


                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Mladen Mlinarić

